Fulton John Sheen

Fulton John Sheen (født 8. mai 1895 i El Paso i Illinois i USA, død 9. desember 1979 i New York City) var en amerikansk katolsk erkebiskop. Han var biskop av Rochester og titulærerkebiskop av Neoportus. Sheen ble kjent for radioprogrammet The Catholic Hour og senere TV-programmet Life Is Worth Living, der han blant annet tok opp moralske spørsmål.

Liv og virke

Bakgrunn
Sheen vokste opp om den eldste av fire andre brødre. Foreldrene hans drev en gård. De het Newton og Delia Sheen (født Fulton), og deres besteforeldre var innvandret til USA fra Croghan i County Roscommon i Connacht i Irland. Selv om hans opprinnelige fornavn var Peter, brukte han morens pikenavn, Fulton, som et fornavn fra barndommen.

Prest
Sheen ble ordinert til prest 20. september 1919 i Peoria.

Han ble flytende i fransk og tok doktorgrad ved det katolske universitet i Leuven i Belgia i 1923. Hans dokttorarbeide hadde tittelen The Spirit of Contemporary Philosophy and the Finite God. Mens han var i Leuven ble han den første amerikaner som mottok Cardinal Mercier-prisen for beste filosofiske arbeide. I 1924 studerte Sheen videre i Roma, og fikk teologisk doktorgrad ved «Pontificium Collegium Internationale Angelicum».

Han ble professor i filosofi i Washington, D.C.

Biskop
Den 28. mai 1951 ble han av pave Pius XII utnevnt til titulærbiskop av Caesariana og hjelpebiskop i erkebispedømmet New York. Han ble bispeviet den 11. juni 1951 av sekretæren for konsistorialkongregasjonen, kardinal Adeodato Giovanni  Piazza. Medkonsekratorer var kuriebiskopen Leone Giovanni Battista Nigris og erkebiskop Martin John O'Connor, president for det pavelige råd for sosial kommunikasjon.

Den 21. oktober 1966 ble han av pave Paul VI utnevnt til biskop av Rochester. I 1969 ga han opp embetet som bispedømmebiskop igjen,  og ble utnevnt til titulærerkebiskop av Newport. Han virket deretter i erkebispedømmet New York til sin død i 1979.

Sheen var en produktiv forfatter, men han gjorde også tidlig bruk av de nye medier radio og fjernsyn i forkynnelsesøyemed. Fra 1930 regisserte han et ukentlig radioprogram kalt The Catholic Hour.. Fra 1951 arbeidet han også på fjernsyn og ble dermed en av de første tv-predikantene, og erkebispredømmet New Yourk strevde med å finne plass til alle som ønsket billetter til alle som ville være studiopublikum. For DuMont Television Network og senere for ABC var han vert for det ukentlige Life Is Worth Living, der han holdt en halvtimes forelesninger om livs- eller trosemnet. I 1952 ble han tildelt en Emmy for dette. Fra 1961 til 1968 regisserte han et lignende show kalt The Fulton Sheen Program. 

Biskop Sheen var sin tids mest fremtredende skikkelser i den amerikanske katolske kirke i kraft av sine TV-sendinger på 1950- og 1960-tallet. Den ungdommelige mannen med det gjennomtrengende blikket og den uttrykksfulle stemmen klarte å bringe selv komplekse teologiske temaer nærmere et stort publikum med forståelige ord, mye humor, men også drama. Sheen hadde bred utdannelse og fulgte med på tidens innen litteratur, kunst og filosofi. Han siterte ofte dikt i sine forelesninger og prekener og refererte til ikke-kristne forfattere og filosofer.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930
 Erkebiskop Fulton John Sheen (1895-1979) *1951

Verker i utvalg
God and Intelligence in Modern Philosophy (1925, Longmans, Green, and Co.)
The Seven Last Words (1933,  The Century Co.)
Philosophy of Science (1934, Bruce Publishing Co.)
The Eternal Galilean (1934, Appleton-Century-Crofts)
Calvary and the Mass (1936, P. J. Kenedy & Sons)
The Cross and the Beatitudes (1937, P. J. Kenedy & Sons)
Seven Words of Jesus and Mary (1945, P. J. Kenedy & Sons)
Communism and the Conscience of the West (1948, Bobbs-Merrill)
Peace of Soul (1949, McGraw–Hill)
Three to Get Married (1951, Appleton-Century-Crofts)
The World's First Love (1952, McGraw-Hill)
Life Is Worth Living Series 1–5 (1953–1957, McGraw–Hill)
Way to Happiness (1953, Maco Magazine)
Way to Inner Peace (1955, Garden City Books)
Life of Christ (1958, McGraw–Hill)
Missions and the World Crisis (1963, Bruce Publishing Co.)
The Power of Love (1965, Simon & Schuster)
Footprints in a Darkened Forest (1967, Meredith Press)
Lenten and Easter Inspirations (1967, Maco Ecumenical Books)
Treasure in Clay: The Autobiography of Fulton J. Sheen (1980, Doubleday & Co.)
Finding True Happiness (2014, Dynamic Catholic)
Your Life is Worth Living: 50 Lessons to Deepen Your Faith, Foreword by Bishop Robert Barron (2019, Image Catholic Books)

Referanser

Kilder

Litteratur 
 Thomas C. Reeves: America's Bishop: The Life and Times of Fulton J. Sheen. Encounter Books 2001, ISBN 1-893554-25-2.
 Kathleen L. Riley: Fulton J. Sheen: An American Catholic Response to the Twentieth Century. Alba House 2004, ISBN 0-8189-0915-3.
 

Personer fra Woodford County i Illinois
Personer fra McLean County i Illinois
Katolske biskoper fra USA
Linjen Rebiba